經數: 一七二六

經名: 觀音玄義卷下

頁數: 八九一

上              欄

義有六. 一列名. 二釋相. 三釋同異. 四明相

對. 五明普不普. 六辯觀心. 具在大本. 問若言

機者. 是微善之將生. 惡微將生亦是機不. 答

然. 問機爲是善爲不善. 若已是善何須感

聖. 若未是善那得言善之[&FFFF]#生. 答性善冥伏

如蓮華在泥. 聖人若應如日照則出. 又問. 若

言機是關者. 爲善關不善關. 若已是善何須

關聖而成善. 若非是善復何得關聖而成非

善. 凡聖條然何曾相關. 答善關於大慈惡關

於大悲. 故言相關. 問若言宜釋機者. 此乃是

應家觀機用與之言. 那釋感義. 答圓蓋圓底

互得相宜. 問爲用法身應爲用應身應. 應身

無常此則無應. 法身若應此則非法身. 答法

旣言身何不言應. 應身旣稱應何意不應. 故

俱應又問. 感應爲一爲異. 若一感卽是應凡

便是聖. 若異則不相關. 答不一不異而論感

應. 問感應爲虛爲實. 若是實者凡夫是實. 實

則何可化. 若言是虛虛何所化. 答云云. 以他

問. 聖人是所感凡夫是能感. 聖人是能應凡

夫是所應. 所感非是感所應非是應. 云何言

感應道交. 答所感實無感從感名所感. 言聖

人是所感. 所應實無應. 從應名所應. 言凡夫

是所應. 還是感所爲應能. 應能爲感所. 亦是

應所爲感能. 感能爲應所. 旣無感應之實.

亦無感應之異. 不異而異者. 聖沒所感目爲

能應. 凡沒所應目爲能感. 故言感應道交. 私

難此語. 若實無感應之異. 今聖沒能感凡沒

能應. 何不聖沒能應凡沒能感. 若如此則無

凡聖之殊. 若不如此感應便異格言不異. 又

中              欄

感能無感能之實. 而名感能者何不名應能.

若應所無實何不名感所. 若爾則無凡聖感

應. 若不爾則是異云何不異. 又難. 若以感能

爲應所感所爲應能. 此是自生義. 若能應只

是所應能感只是所感. 還是自生義. 若應能

生應所感能生感所. 能感生所感所感生能

感. 能應生所應所應生能應. 皆是從他生.

豈非他性義. 若共生則二過. 若離二墮無因

過. 問若爾則無感應. 答聖人以平等無住法

不住感. 以四悉檀隨機應爾. 問妄執之善能

感不. 答妄執是惡亦得感. 問妄執旣非一應

亦爲二. 答應本無二爲緣何所不作. 問凡名

凡僻. 善則招樂惡則感苦. 聖名爲正. 正則非

善非惡非苦非樂. 善惡之僻何能感非善非惡

之正耶. 答正聖慈悲拔其善惡之僻. 令入非

善非惡之正. 故有感應. 第四慈悲利物爲用

者. 二智不當用耶. 答二智語通今別附文. 以

盛明隱顯之益. 故以此當用爾. 他釋. 法身冥

益爲常. 應身暫出還沒爲無常. 今明. 法身常

寂而□照此理宜然. 應身處處利益未[&FFFF]#休

廢亦是常義. 若言有應不應以爲無常者. 法

身亦有益無益故知俱是常無常俱有冥顯.

如日月共照一虧一盈. 如來□以常無常二

法熏修衆生. 故言二鳥雙遊. 而呼爲常無常

爾. 譬如種植或假外日風雨內有土氣煖潤.

而萬物得增冥顯兩益亦復如是. 此中應用

王三昧十番破二十五有. 以辯慈悲益物之

用. 具在大本玄中. 問觀音利物廣大如此. 爲

已成佛. 猶是菩薩. 答本地難知而經有兩

下              欄

說. 如觀音受記經明. 觀音勢至得如幻三

昧. 周旋往返十方化物. 昔於金光師子遊戱

如來國王名威德. 化生二子. 左名寶意卽是

觀音. 右名寶尙卽是勢至. 往問佛何供養

勝. 佛言. 當發菩提心. 從如來初發菩提心. 次

阿彌陀佛後當成正覺. 觀音名普光功德山

王. 勢至名善住功德寶王. 又如來藏經亦

云. 觀音文殊皆未成佛. 若觀音三昧經云. 先

已成佛號正法明如來. 釋迦爲彼佛作苦行

弟子. 二文相乖此言云何. 乃是四悉檀化

物. 不可心其實也. 第五明敎相者. 夫觀音

經部黨甚多. 或請觀世音. 觀音受記觀音三

昧. 觀音懺悔. 大悲雄猛觀世音等不同. 今所

傳者卽是一千五百三十言法華之一品. 而

別傳者. 乃是曇摩羅讖法師亦號伊波勒菩

薩. 遊化[&FFFF]#嶺來至河西. 河西王沮渠□遜歸

命正法. 兼有疾患以告法師. 師云. 觀世音與

此土有緣. 乃令誦念患苦卽除. 因是別傳一

品流通部外也. 此品是法華流通分. 旣通於

開權顯實之敎. 令冥顯兩益被於將來. 以十

法界身圓應一切. 使得解脫. 圓人秉於圓法

流通此圓敎故. 卽是流通圓敎相也. 五味爲

論卽是流通醍□味也. 問文云. 方便之力種

種不同. 說亦應異. 何得是圓敎相. 答就能說

之爲圓. 弘圓敎遍逗法界之機. 機雖不

同不可令能秉法人隨機而遍. 例如佛於一

乘分別說三. 豈可令佛便是聲聞緣覺耶. 又

付囑云. 若人深信解者爲說此經. 若不信

者於餘深法中示敎利喜. 旣奉佛旨圓逗萬

經數: 一七二七

經名: 觀音玄義記卷第一

頁數: 八九二

上              欄

機. 種種不同只是流通圓敎. 又問. 能說人

圓於敎亦圓. 行人機異此人[&FFFF]#何敎耶. 若

[&FFFF]#偏敎與鹿苑人同若[&FFFF]#圓敎機亦應. 一答

昔鹿苑佛未發本顯[&FFFF]#. 不會三歸一. 人法未

圓. 所[&FFFF]#方便不得稱圓. 今經已開顯權實.

雖是種種身本[&FFFF]#不思議一. 雖說種種法爲

開圓道. 於義無咎. 問上文云正直捨方便. 此

中那言以方便. 答上正顯實故言其捨. 此中

論用故言示現. 體用不思議一也

觀音玄義卷下

1觀音玄義記卷第一

宋四明沙門知禮述

知禮俯伏惟念. 早年[&FFFF]#學投跡寶雲. 遇授法

師講說此品. 神根旣鈍遂數諮疑. 先師念我

學勤. 不辭提耳. 故所說義[&FFFF]#記在心. 昔同聞

人今各衰朽. 慮乎先見不益後昆. 共勉不才

抄錄於世. 但疑識暗謬有所傳. 圓宗哲人刊

正是望. 時天禧五年歲在辛酉八月一日絶

筆故序

觀音玄義從略標之具存應云觀世音菩薩普

門品玄義. 以其序中及以正文具明人法. 故

且略標. 言玄義者能釋之義門也. 玄者幽微

難見之稱. 義者深有所以者. 斯蓋大師以三

昧力徹法性際. 深見今品人法之意也. 應知

名等五義皆悉幽微七方便人智[&FFFF]#能見. 卷

上者. 旣有兩軸乃以上下而甄別. 之次示能

中              欄

說之人. 卽天台智者. 旣是門人記錄所說. 故

不敢正斥其法諱也. 天台山者卽大師棲身

入寂之所. 故以此處顯其人也. 若山之得名

居之所自. 入滅相狀滅後靈異. 具於大本及

輔行別傳等文. 今不備述. 智者者. 卽隋帝心

受菩薩大戒訖. 師云. 大王迂遵聖禁宜號總

持. 王曰. 地持經云. 傳佛法燈卽是智者. 師

旣傳燈可號智者. 自此凡上書疏皆云弟子

總持和南智者. 言大師者. 斯乃帝王大人所

師故稱也. 非同今時補署之號. 說者悅也. 縱

樂說之辯悅妙悟之懷. 異乎諸師採□經論.

著述疏章消解經文也. 故大忍法師[&FFFF]#智者

說法. 對衆歎云. 此非文疏所載. 乃是觀機縱

辯. 般若非鈍非利. 利鈍由緣. □富適時. 是其

利相. 池深花大鈍可意得. 記錄乃是章安尊

者. 解行靈異始終事跡. 本傳具彰. 釋文爲

二. 初釋序文二. 初[&FFFF]#眞應益物二. 初正明

眞應二. 初示二身妙用三. 初明體妙故. 二

用泯亡二. 初法融應泯. 法界圓融者. 色心

依正以卽性故. 趣指一法遍攝一切. 諸法

遍攝亦復如是. 法法互遍皆無際畔. 乃以

無界而爲其界. 此之法界無不圓融. 卽百

界千如百如千界也. 是故得云唯色唯心唯

依唯正. 若不爾者. 卽非圓融. 觀音證此以

爲本體. 全此妙體而起應像. 以法界應赴

法界機. 亦是以法界機感法界應. 法界無

二能所自忘. 感應尙忘體用寧異. 故雖設

應無應可存. 故云像無所像. 二眞如下性

淨眞忘. 眞如淸淨者. 起信論云. 眞如者. 所

謂心性不生不滅. 是故一切法從本已來. 離

下              欄

言說相離名字相. 離心緣相畢竟平等. 無有

變異不可破壞. 唯是一心故名眞如. 又云. 此

眞如體無有可遣. 以一切法悉皆眞故. 亦無

可立. 以一切法皆同如故. 旣不可破立自絶

言想. 則與河沙煩惱本不相應. 故曰淸淨. 觀

音證此而爲本體. 卽以此體示諸衆生. 令觀

行知或眞似見. 此知見者成伏斷益. 若其未

有此知見者. 但能三業精進成機亦離衆苦.

悉得名化. 此皆眞身益物相也. 問同緣曰應.

□有名化. 此二種身皆非智德. 今何以化而

爲眞身. 答□有之化卽化現化也. 今對像論

化取化轉化也. 所以者何. 上言於像則應化

皆像. 自實報下至地獄身. 皆已攝盡. 若欲化

轉凡賢入聖. 須示眞智. 若非眞身不能化轉.

言化無所化者. 據性平等忘於化功. 雖令九

道皆趣涅槃. 而無衆生得滅度者. 平等眞法

界佛不度衆生. 終日化物終日無化. 二雖像

下明用忘故. 二益周遍二. 初顯益周. 色心諸

法雖無生性. 因緣和合法爾而生. 觀音妙證

同諸法性. 雖無形相. 衆機□之. 無像不現. 此

由絶於垂應之念. 故能遍應法界群機. 其猶

明鑒無念而現. 故云無所而不像. 二化無下

冥益遍. 以上雖字貫此句初. 雖中實性不可

變化. 不變而變迷悟宛然. 觀音順理雖知不

變. 常以眞智化一切凡成不二聖. 此則由無

化物之念故. 遍令他革迷成悟. 其猶磁石無

念而吸. 故云無所而不化三故無下遮照相

卽. 結二身德相二. 初應身相. 中道法界雙

遮二邊故無所在. 當體雙照故無不在. 化應

經數: 一七二七

經名: 觀音玄義記卷第一

頁數: 八九三

上              欄

九道之身者. 此中云化作□有釋. 幷應成二.

顯益相足也. 問經云應以佛身得度卽現佛

身. 今那云九. 答佛界身者有通有局. 局在

妙覺智相之身. 三千實相以究盡故. 尙非等

覺心眼觀見. 肉乎下地及凡小耶. 通則三敎

果頭之相. 及以圓敎凡聖所見. 雖分[&FFFF]#妙皆

名佛身. 然是隨機應現之相. 是其事識或是

業識之所見. 故雖是佛身而通二乘菩薩界

攝. 經文從通故云現十. 今文從局故云九道.

二處有下眞身得. 通以九界名之爲有. 以其

皆有業報故也. 應身雖乃處在其中. 而其眞

智自冥極理. 故云寂入不二之旨. 前卽眞身

而垂應相. 此卽應相而示眞身. 二是以下明

兩用攝生. 上明眞應兩用旣然. 今示與拔攝

生之相. 初二句明眞身拔苦. 次二句示應身

與樂. 佛答前問. 三業顯機感乎冥應. 七難二

心及以三毒盡諸苦際. 故云□脫苦崖. 佛答

後問三業顯應赴其冥機. 三土衆生十重獲

益. 終歸□藏. 故云使霑上樂. 然其四誓非

專與樂. 雖在此明實通上句. 以上三業卽能

感之因. 此明四誓是能應之本. 上下互顯彼

此無虧. 應知三業亦通冥機. 現在雖無宿生

須具. 二故娑下兼明本跡二. 初示諸名二. 初

今昔因. 名今堪忍土稱無畏者. 此經兩出. 怨

賊難中一人唱言. 諸善男子勿得恐怖. 汝等

應當一心稱觀世音名號. 是菩薩能以無畏

施於衆生. 乃至云. 稱其名故卽得解脫. 又勸

供養中佛自歎云. 是觀世音菩薩摩訶薩. 於

怖畏急難之中能施無畏. 是故此娑婆世界

中              欄

皆號之. 爲施無畏者. 寶藏等者. 悲華經云過

去散提嵐界善持劫中. 時有佛出名曰寶藏.

有轉輪王名無量淨. 第一太子三月供佛及

比丘僧. 發菩提心. 若有衆生受三途等一切

苦惱. 若能念我稱我名字. 爲我天耳天眼聞

見. 不[&FFFF]#苦者我終不成無上菩提. 寶藏佛云.

汝觀一切衆生欲斷衆苦. 故今字汝爲觀世

音. 二已成下過未果號. 已成等者. 千手眼大

悲經云. 此菩薩不可思議威神之力. 已於過

去無量劫中. 已作佛竟. 號正法明如來. 大悲

願力安樂衆生故. 現作菩薩. 又觀音三昧經

云. 先已成佛號正法明如來. 釋迦爲彼佛作

苦行弟子. 次當等者. 觀音授記經云. 觀世音

菩薩次阿彌陀後. 當成正覺. 名普光功德山

王如來. 補處者. 猶儲君之義也. 二其本下結

難測. 如上經說. 或已成如來或現爲菩薩. 往

世正法曾作釋迦之師. 今日觀音仍補彌陀

之處. 亦如妙德元是能仁九代祖師. 孫已果

圓祖猶因位. 本跡高下安可測量. 然須用其

高下四句. 以顯諸聖難思之相. 二今言下[&FFFF]#

人法標題二. 初[&FFFF]#人兼經字二. 初[&FFFF]#人二. 初

對梵□名. 諸神[&FFFF]#經先稱梵名. 今文稍略. 而

其華語名多互出. 此云觀世音. 餘云觀自在.

唯千手眼大悲經中云. 觀世音自在菩薩. 其

義似足. 然約境智而明感應. 則今三字詮顯

無虧. 若依今解已彰自住. 二能所下約華釋

義二. 初別釋二. 初釋二. 初釋觀字二. 初中邊

妙達. 能所圓融中智也. 有無兼暢二智也. 只

於一心雙遮雙照. 於照中時卽達二諦. 故云

下              欄

兼暢. 是則十界言音卽起卽觀常遮常照. 二

照窮下修性俱明. 照窮正性見性德也. 窮其

[&FFFF]#末見修德也. 此約妙境顯其妙智. 本具三

千雖卽三諦. 對修故合但云正性. 修中緣了

各有本末. 合掌低頭緣之本也. 福德莊嚴緣

之末也. 一句一偈了之構也. 智慧莊嚴了之

末也. 順修旣爾逆修亦然. 造惡之時慧數諸

數. 豈非其本. 受苦之時習果報果卽是其

末. 若以修性論其本末義復臻極. 性德三千

語本方盡. 修起三千論末乃窮. 非上三智[&FFFF]#

照斯境. 非此妙境[&FFFF]#發其智. 函蓋水乳聊可

方之. 二釋世音. 卽十界衆生遭苦心救. 稱

名等音也. 是所觀境者. 上之境智皆是能觀

可譬槌砧. 此之世音可譬淳樸. 非前境智觀

此世音. 焉令十界俱脫三障. 又復應知前之

境智. 卽是菩薩難思體用. 卽能應也. 世音之

境乃是衆生由苦成機. 卽能感也. 此卽境智

及以感應. 三字之中悉得成就. 萬像等釋

世. 類音殊唱帶世釋音. 俱□離苦致感獲益.

二菩薩下結. 可見. 二此卽下總示. 觀等三字

境智也. 能所者感應也. 能卽能應所卽所應.

豈可重云能照所照. 二[&FFFF]#經. 此品旣已別行

於世. 本多題云觀世音經. 或云觀世音菩薩

普門品經. 故今[&FFFF]#人名後略釋經字. 言由義

者. 淨名玄義云. 經由聖人心口故稱爲經. 悉

檀致敎. 經由如來心口. 故名經也. 又云. 前聖

後聖[&FFFF]#不經此悉檀所說之敎. 而得成道. 文

理等者. 取經緯義法喩參明. 文經理緯互相

表發. 織成行者觀智之心也二普門下[&FFFF]#法兼

經數: 一七二七

經名: 觀音玄義記卷第一

頁數: 八九四

上              欄

品二. 初[&FFFF]#法二. 初消二字. 二用一下示十

普. 實相者. 三千皆實相相圓融. 而言一者. 不

二義也. 萬德總稱一乘異名. 下文十義以示

其相. 一無緣慈悲. 二無作弘誓. 三圓修之

行. 四不斷之斷. 五圓入法門. 六無記神通.

七體內方便. 八施開說法. 九普供諸佛. 十

普益衆生. 從願立行自因之果. 全體起用上

供下益. 原始要終攝諸法盡. 十皆實相互通

遍攝無所障□. 二[&FFFF]#品. 雖順號行立乎經目.

然是法華流通一品. 故今[&FFFF]#之不忘本也. 中

阿含云. 跋渠此□爲品. 取義類同者集爲一

章也. 二大部下釋正文二. 初例大部. 妙玄

五章解釋甚委. 經之一品妙義豈殊. 彼但正

明五字通目. 今之所釋一品別題. 肉復抗

行. 故須自立五義分別. 雖復自立還須符彼

開權顯實圓妙之文. 故釋名則純妙人法. 顯

體則不二理智. 明宗則難思感應. 論用則無

緣與拔判敎則終極醍□. 此之五章名總三

別敎判總別(云云). 二釋名下釋今文五. 初釋

名四. 初列章. 二通者下示相. 三何故下對

根. 通旣是略一往對利. 別解則廣一往對

鈍. 若其二往須明二持. 聞持則以廣說爲利.

義持則以略說爲利. 鈍可意得. 槃特名鈍是

就聞也. 目連稱鈍蓋約義也. 今之二釋對乎

兩根. 須約聞義互論利鈍. 四今就下正釋

二. 初通釋二. 初標列二. 一列下正釋四. 初列

名三初略標示. 二立名意二. 初明理超名數.

大師雖用十種義門通釋題目. 而深體達觀

音至人. 普門妙法. 本離言說心緣之相. 故云

中              欄

至理淸淨等也. 故起信云. 一切言說假名無

實. 但隨妄念. 不可得故. 二但妙下名數顯理

二. 初約義示. 上言至理淸淨無名相等. 蓋約

自證絶乎言思也. 今云妙理虛通假名相說.

乃據被物設敎而談也. 言虛通者. 此明妙理

無堅住性. 雖無名數而能遍應一切名數. 故

[&FFFF]#溪云. 性本無名具足諸名. 故無說而說說

卽成敎. 是則離言依言皆順至理. 聖默聖. 說

俱有大益. 故起信問曰. 若一切法不可說不

可念者. 諸衆生等云何隨順而能得入. 答曰.

若知一切法雖說無有能說可說. 雖念亦無

能念可念. 是名隨順. 若離於念名爲得入. 今

亦如是. 以十種義無說而說. 意令學者無念

而念. 二故大下引文證. 般若無相卽是一

法. 悉檀爲物立種種名. 三今處下正列名二.

初明中當. 今立十義離於太廣及以太略. 廣

則令智退. 略則義不周. 我今處中說令義易

明了. 二十義下正標列二. 第二下次第三. 初

標示兩意二. 初正標示. 約觀約敎各有生起

次第不亂. 二約觀下明總該. 若觀若敎能總

能該. 觀總三心. 人法慈悲初心也. 福慧中心.

眞應至八皆在後心. 緣了極性示因方圓. 智

斷究盡明果方滿. 敎約五時無不該括. 華嚴

頓也. 三時漸也. 復於漸中三藏唯小二□部

大. 若論法華出前四味. 以非兼但對帶故也.

已備諸說故今略之. 二約觀下解釋兩意二.

初觀次第十. 初人法二. 初能冠九雙. 慈悲等

九皆以人法而爲所依. 是故品題特標此二.

故以凡夫假實爲譬. 先有攬陰所成衆生. 方

下              欄

可論其種種德行. 人法冠九義豈不然. 二人

法下當科次第二. 初疑. 何意乘以人法爲次

者. 法是所乘人是能乘. 理合先說本性所乘.

方論始覺能乘. 今何反此. 二此須下釋. 能乘

所乘先後無在. 今有二意. 先人次法. 一據經

文. 二從義便. 人能秉法卽其義也. 二慈悲

二. 初十中次第. 二二法前後. 下去諸科例有

此二. 次於人法論慈悲者. 大士旣觀本性普

門之法. 乃達生佛無差之理. 而閔迷者枉受

衆苦. 失於本樂. 故起誓願永期與拔. 觀境發

心正當其次. 先慈次悲者. 文有四釋. 今從語

便及以本懷. 不從用次及以行人. 故結示云

今從前義. 三福慧中. 人法據信者. 願行之前

人觀圓法止且成信. 依乎忍樂立其四弘. 若

匪行山[&FFFF]#塡願海. 行卽福慧義當六度. 五資

於慧慧導於五. 其猶目足不可互闕. 五除事

障慧消理惑. 此二功圓則悟理得事矣. 得知

福慧成前慈悲之心. 起後與拔之用. 先福次

慧亦從語便不據本懷. 若論資導復何先後.

四眞應者. 信願福慧皆在於因. 因能剋果故

成眞應. 福資於慧顯出眞身. 慧導於福顯出

應用. 眞應次者. 若就漸化先示應身接其小

器. 後令入實方示眞身. 亦可先頓次漸. 則眞

前應後. 今不從設化但就眞顯應起. 而立其

次. 故云從前亦是語便. 五藥珠者. 福慧二行

顯發眞應. 故云直語證得未涉利人. 今明藥

珠則示兩身益物相也. 眞身冥理見則三惑

皆消. 卽差病益也. 應身赴物感則衆善普會.

卽雨寶益也. 言眞破取相者. 旣以三智冥理

經數: 一七二七

經名: 觀音玄義記卷第一

頁數: 八九五

上              欄

爲眞. 豈但能破見思取相. 應知見思取生死

相. 塵沙取涅槃相. 無明取二邊相. 若次不次

俱有其義. 藥珠次中與慈悲相似者. 藥卽同

悲珠可類慈. 彼有四義定乎先後. 言說本懷

卽先慈次悲. 從用就機則先拔後與. 今之次

第似彼後二. 六冥顯者. 前明二身破惑如藥

對機如珠. 機旣破惑則顯見眞身. 故云二身

卽能顯益. 今辯二身常普被物. 有見知者俱

名顯益. 不見知者稱爲冥益. 如是說者. 方盡

聖人益物之相. 二益先後不可定判. 亦從語

便故云冥顯. 此旣易解故不言也. 七權實中.

前緣不同者. 蓋所被之機根性差別也. 權巧

無方者. 卽能鑒之智無定方所也. 或冥或顯

破惡生善. 深淺不同廣狹有異. 皆由二智逗

會無差. 故於益後須論權實. 二智前後雖有

三義. 且據淺深爲次. 八本[&FFFF]#中. 巧有優降者.

謂智有高下也. 上中下者. 以妙覺爲上. 等覺

爲中. 降此爲下. 前權實鑒機必須雙用. 故云

橫也. 今本跡約位旣論高下. 人必從本方乃

垂跡. 故云□也. 二法前後可見九緣了二. 初

指前順論自他. 如上八雙從微至著. 皆是順

論仍未分配. 今□流尋源. 須明性德而爲諸

法生起之本. 二明今[&FFFF]#討種子. 則逆推眞身

智慧悲誓觀智之人. 元以性德了因爲種. 若

應身福德慈誓普門之法. 元以性德緣因爲

種. 自行旣然以例化他. 本證實智冥益藥王

屬乎了種. 跡化權智顯益珠王功歸緣種. 乃

以順論[&FFFF]#討爲次. 十次緣了論智斷者. 前旣

逆推盡乎因德之始. 今更順說至於果德之

中              欄

終. 卽以始終而爲其次. 過[&FFFF]#無字故十後不

論矣. 二二約下明敎次第二. 初牒章立門. 二

通義下依門釋義二. 初通者. 五時四敎各可

論十. 隨法義立不可深窮. 且如三藏立十雙

者. 人法則攬陰成人諦緣度法. 慈悲則聲聞

法緣菩薩生緣. 福慧則聲聞三學菩薩六度.

眞應則五分法身作意通應. 藥珠則治四住

病雨三乘寶. 冥顯則衆生獲益有見聞不見

聞. 權實則稱眞之實隨情之權. 本跡則自證

之本示現爲跡. 緣了則一句了因微善緣種.

智斷則聲聞四果菩薩頓成三藏尙備通別可

知. 二別今下別二. 初五味二. 初釋五. 初乳二.

初明具前六義. 乳卽部頓故指華嚴. 六字別

題具法人喩. 大方廣法也. 佛是舍那果人也.

華嚴喩諸地因華嚴果德也. 只就一題已含

六義. 以慈悲乃至眞應不出自行因果. 藥珠

冥顯只是化他能所. 卽就中道別論六義也.

二而未下明闕後四義二. 初明通別二. 初明無

別. 二通義下許有通. 若以別圓對權實體用

論本跡. 微因之約了. 大覺之智斷. 亦有理存

焉. 二何故下明闕具二. 初緣化始明闕. 權實

等四說出世意. 示久遠成. [&FFFF]#討三因終歸□

藏. 初成設敎別接大機. 旣匪終窮故闕斯意.

二所以下對具明闕二. 初對法華言小隔於

大者. 舊經三十七云. 時舍利弗祇園林出. 不

見如來自在莊嚴變化. 及生意念亦不樂說.

不能[&FFFF]#歎. 以聲聞人出三界故. 此卽如聾如

啞之文也. 以未說爲實施權開權顯實故也.

言無本跡者. 華嚴初云. 於菩提道場始成正

下              欄

覺. 今法華云. 一切世間天人阿修羅皆謂今

釋迦牟尼佛出釋氏宮. 去伽耶城不遠坐於

道場得三菩提. 然我實成佛已來無量無邊

百千萬億那由他劫. 斯是華嚴被廢之文也.

言彈指□□者. 如神力品. 釋迦牟尼與分身

諸佛出廣長舌相. 上至梵世. 一切毛孔放無

量光. 皆悉遍照十方世界. 滿百千歲然後還

攝舌相. 一時□□俱共彈指. 是二音聲遍至

十方諸佛世界. 地皆六種震動. 乃至佛告地

涌諸菩薩. 汝等於如來滅後. 應一心受持讀

誦解說書寫如說修行等. 此乃本門爲囑累

地涌菩薩通經. 現斯神力也. 疏云. □□者. 通

暢之相. 彈指者. 隨喜也. 蓋表如來遠本之意.

已獲通暢. 隨喜菩薩聞於遠本. 增道損生也.

二言無下對涅槃. 言不明小乘根性等者. 不

如涅槃明二乘之人及一切衆生皆有佛性.

悉當作佛. 故闕後二雙. 二次約下酪二. 初太

師明闕具二. 初正明闕具. 二何故下明闕具

所以. 言二乘敎者. 以三藏菩薩果同二乘. 如

大論中通指阿含爲聲聞經耳. 此敎不談妙

有之眞. 故身智滅不能起應. 旣無眞應豈有

藥珠等邪. 二私難下章安私料簡二. 初正料

簡二. 初難者. 恐人不了大師立今通別之義.

故設玆難作說示之由. 乃約眞中設通別難.

由此二是通別理故. 二私答下釋者. 不以眞

諦通對中道別. 蓋約三乘通對菩薩別. 若三

藏三乘從因至果. 可就眞諦通論十義. 今

釋觀音須在因位此敎菩薩因中唯有心佛人

法. 四誓慈悲. 六度福慧. 伏惑未斷. 故不得論

經數: 一七二七

經名: 觀音玄義記卷第一

頁數: 八九六

上              欄

眞應等七. 豈唯無於中道之七. 亦乃未有眞

諦之七. 二師云下指師意. 只齊三藏別論菩

薩. 前之三義異於二乘. 不就中道別論三義.

三生□. 部雖四敎. 今對偏小明圓中道人法

等六. 未開權跡及[&FFFF]#討等. 故無別四. 四熟

□. 雖會小法. 未開小人. 同前二部但明六

意. 五若約下醍□二. 初法華二. 初明部彰八

意. 六雖同前不無小異. 前是隔偏之圓. 此乃

開[&FFFF]#之妙. 故人理敎行咸會一乘. 權實本跡

唯彰此典. 若約自他及以偏圓論權實者. 前

部非無. 今所論者爲實施權開權顯實. 會權

歸實廢權立實. 此之權實餘部永無. 若理

事理敎敎行體用四重本跡不獨今經. 諸部

容有. 若塵點劫前最初成佛而爲實本. 中

間今日示現成佛皆爲權跡. 此名權實本跡.

本門開竟. 此身卽本. 跡門已說及諸部談. 皆

名爲跡. 是名今已本跡. 此之二重諸經絶議.

故云諸敎不明法華方說. 二三世下明化滿

一期. 方便品中五佛章內. 皆先施方便後顯

種智. 方便卽四時三敎. 種智是法華一乘. 是

知諸佛化終此典. 燈明迦葉出於淨土. 故至

法華卽入滅度. 今佛釋迦現於穢土. 故說涅

槃以爲贖命. 二若約下涅槃二. 初明攝機□

盡. 漸化已來法華入者. 望前已鈍. 復有未入

待至涅槃法華猶利. 然法華破大陣涅槃收

殘黨. 法華爲刈穫涅槃是□拾. 大化之功在

乎靈鷲. 餘機未盡故至雙林. 極鈍旣昧法華

八義. 須爲此人委明佛性. 一代之機終窮於

此. 二若論下明示法無遺. 涅槃旣攝鈍機. 故

中              欄

始窮本性終顯極果. 十義整足. 故以性三起

於修三. 旣修性各三則因果不二. 雙非緣了.

卽是中道正因之體. 而此正體必具雙照之

德. 故至修成三點法身也. 例知緣了亦各具

三修德. 須云三點般若三點解脫等也. 當知

今文爲順經題人法二義. 故立十門始終皆

二. 二卽不二中在其中. 數有虧盈法無增減.

故止觀云. 首楞嚴偏擧一法. 具一切法亦不

減少. 名□密藏. 乃至涅槃三法具足法亦不

多. 亦名□密藏. 蓋諸經赴緣不同故也. 二此

歷下結中. 云此歷五味論十法次第者. 問前

約觀明十法. 自行化他原始要終. 實成次第

生起不亂. 今歷五味. 但明諸部具法多少. 何

名次第生起邪. 答前約觀中正論修證次第.

今約敎中乃論用與次第. 明其十法隨於部

味次第被機. 前之四味但三但六. 後至醍□

具八具十. 豈非用與次第邪. 應知前明諸敎

觀法次第. 今明觀法隨敎次第. 雖乃約修約

用不同. 而皆得名十法次第也. 二約四下四

敎者. 通論則隨眞隨中各有十雙. 若別論

者. 三藏別就菩薩. 唯有人法慈悲福慧三

雙. 以未斷惑故無眞應等義. 具如前說. 例此

通敎亦就菩薩. 而可別論眞諦六雙. 以第七

地去誓扶餘習. 神通託生雙流化物. 得有眞

應藥珠冥顯之義. 二乘無此. 故名爲別. 若其

別敎行雖次第. 而可就中明乎六義. 凡三聖

三其相可見. 法華前圓亦只有六. 涅槃四敎

皆知十雙. 然約重施不無進不. 前歷五味已

含敎義. 故云可解. 三故知下結歎兩意二. 初

下              欄

結歎. 觀論此十則因有願行果有力能. 敎論

此十則論法有始終. 被機盡利鈍. 故[&FFFF]#敎修

觀者何[&FFFF]#由斯道也. 商略猶較量也. 以此十

義較量一代敎觀. 攝無不盡. 該修德之極故

云意氣宏遠. 徹性德之本故云義味深邃. 又

橫收四敎故云宏遠. □攝五味故云深邃. 人

法至眞應自行之前後. 藥珠至本跡化他之

前後. 緣了與智斷修性之前後. 三義爲[&FFFF]#六

義爲細. 乃至八義猶[&FFFF]#十義最細. 此就略廣

以辯[&FFFF]#細. 若以[&FFFF]#妙釋[&FFFF]#細者. 諸味純雜可

以意得. 二問法下料簡. 問意者. 法華之前別

論華嚴方等般若同有六義. 有異意否. 雖問

三味六意同異. 答中委出酪味中三及醍□

八. 以五味中根有利鈍. 利人部部得入醍□.

鈍者隨味次第轉改. 故華嚴六義. 高山王機

卽入地住. 窮子迷悶見思全在. 三藏但小故無

顯露得大益者. 若八萬諸天獲無生忍. 故云

密去. 二乘之人方破見思. 故但成酪. 方等中

六有褒有貶. 利者. 聞褒卽得圓益. 小人被貶

冥入通門. 般若中六意在淘汰. 利聞圓空得

不共益. 聲聞轉敎密破塵沙. 法華八意調機

已熟. 開彼權門卽示實理. 復廢近跡令見本

身. 鈍人皆得一乘利者復增聖道. 涅槃同味

故略不言. 但爲□拾具說十雙. 於極鈍根亦

獲常益. 故知四味雖談圓頓機悟淺深. 至第

五時益無差降. 不[&FFFF]#山門焉知一化機敎之

相. 第三解釋三. 初略標. 二人卽下廣釋十. 初

人法三. 初立所言入者. 陰中主宰也. 略論四

名. 所謂我人衆生壽者. 具論十六. 卽於四上

經數: 一七二七

經名: 觀音玄義記卷第一

頁數: 八九七

上              欄

加其十二. 謂命者生者養育者衆數作者使

作者起者使起者受者使受者知者見者. 言

假名者. 自無實體. 但[&FFFF]#五陰和合而成. 如攬

五指假名爲拳. 是則拳由指得指非拳成. 拳

如於人指如於法. 能成是實所成是假. 此之

假實就大小敎辯常無常. 小明人法終歸無

常. 大說假實究竟常住如藏通敎. 始從凡地

至有餘涅槃. 皆有假實. 若入無餘身智旣

忘. 假人安寄. 若別圓敎三惑二死盡淨之時.

人之與法常住自在. 假人是尊極衆生實法

名常住五陰. 以要言之. 若云惑盡人法永無.

斯是小乘亦稱權敎. 若言惑盡人法不滅. 斯

是大乘亦稱實敎. 凡言別圓初後知常. 蓋知

人法不可陸斷. 藏通反是故曰不知. 又復應

知假人之號. 多從依正實法而立. 如世人稱

謂. 或從形貌或從德業. 卽正報實法立名

也. 或從住處或從統攝. 卽依報實法立名也.

今觀世音爲假名者. 觀是觀智世音是境. 此

是自他正報豈非實法. 但以名爲觀世音菩

薩. 故判屬人. 普門旣是此人所乘. 故判屬

法. 若云普門法王子觀世音者. 卽須[&FFFF]#判普

門屬人觀音屬法. 蓋由今品以觀智目人. 是

故釋義皆用智慧而對人也. 須知觀智體是

實法. 旣以觀智目人. 則九雙中悲慧眞藥冥

實本了智皆是實演. 目其假人. 於今知已. 釋

下諸文則分可見. 二此之下釋二. 初總示二.

初示通凡聖. 雖漏無漏偏圓因果優劣不同.

而其假實終無暫闕. 二若色下各明假實二.

初凡. 庸常曰凡弊惡曰鄙. 卽六道五陰唯成

中              欄

分段生死人也. 二戒定下聖二. 初示相. 旣革

凡成聖卽轉五陰而爲五分. 三乘四敎雖權

實異. 皆能轉陰而爲法身. 隨位攬法成其假

人. 二故大下引證. 妙覺極位人法二執究竟

盡處. 假名一千皆成四德. 名無上衆生. 依陰

二千一一四德. 名無上實法. 故偏小及圓因

位. 無非本性無上人法. 但二執未盡. 而其修

得不名無上耳. 二雖通下委釋二. 初凡. 善惡

爲因人法是果. 各論三品此約總示. 其中別

業交互感果非算數可及二聖人下聖. 性德

人法何[&FFFF]#改變. 但以隨機敎門示觀. 致有小

大共不共異. 故於聖中分別其相. 初小三. 初

就有門釋. 卽毘曇中人法觀也. 言人空法不

空者. 非全不破實法. 蓋此門觀行. 破假人時

未破五陰. 且云不空. 以此二空前後觀故. 而

前後相兩途不同. 若觀假人如[&FFFF]#角等. 惑落

見諦卽於修道觀陰無常. 破彼思惑. 若其人

執雖被窮逐. 見惑不破而更度入實法之中

於陰生見. 卽須觀陰無常無我. 破此見惑. 故

法空觀能破二惑. 乃於節節各有人法. 若見

惑未伏卽有漏人法. 其能伏者卽方便人法.

發眞斷結及生有餘. 皆無漏人法. 然小敎中

不說生處. 今約跨節故生界外. 如大論云. 出

三界外有淨國土. 聲聞緣覺出生其中. 以大

乘說身智不滅. 無漏業牽生彼五陰. 二若空

下就空門釋. 卽成實中二空觀也. 攬陰成人

不同有門陰中心我. 三假色虛且異實法生

滅. 人旣攬陰而有觀乃卽法觀人. 從始至終

假實雙破. 言三假者. 謂因成相續相待. 名不

下              欄

殊大義歸小乘. 大觀三假. 生卽不生亦復無

滅. 今觀三假因緣和合體性不堅. 大若空華

此如雲靄. 由此觀故會入眞空平等之道. 三

餘兩下例二門釋. 亦有亦空門卽昆勒論之

所申也. 非有非空門未見論來. 有人言. 犢子

阿毘曇申此門意. 未可定用. 然假人不有四

門是同. 唯論實法四相有異. 若毘曇明析色

存於□虛. 成實析色破於□虛. 昆勒說色亦

有亦無. 第四門意例應雙遣. 然此四門詮法

雖殊. 諦理是一. 若不得意四門成諍. 故大論

云. 若不得般若方便. 入阿毘曇卽墮有中. 入

空門卽墮無中. 又大師云. 數存□虛論破□

虛. 此與邪無相濫等. 若得意者. 色若[&FFFF]#若細

總而觀之無常無我. 破於見愛得入空平. 雙

亦雙非語似中道. 理只在空. 但能從容會入

空理. 節節人法例前可知. 二摩訶下衍三. 初

明體空通三敎. 不言人法空不空者. 異彼毘

曇觀人空時. 未破實法. 不言體有假用者. 異

彼成實攬實法體成假人用. 但觀人法本自

不生今亦無滅. 色是五陰之首我是十六之

初. 故各擧一以例其餘人法卽空故曰如也.

觀此二空始因終果. 若人若法不生不滅名

爲涅槃. 常修此觀以行正道. 應知大品談空

義含深淺何者. 若鈍根者謂但空有. 卽入偏

空證其通理. 若利根人一聞於空知空二邊.

名見中空屬後二敎. 又此中空復分二種. 離

邊而解此當別理. 卽邊而解乃屬圓理. 如來

巧智善談於空. 能被三根斷證不等. 又復應

知彼經空義雖通三敎. 今之人法非前二種.

經數: 一七二七

經名: 觀音玄義記卷第一

頁數: 八九八

上              欄

唯用最後卽邊之空. 淨其二執成圓假實. 若

不爾者非今人法. 二以觀下明緣了通別圓

者. 前明二空未明緣了. 意雖在圓通人有

分. 今約二空明二佛性. 故在圓別不涉通門.

今文旣以觀人法空. 明二因種. 一言於空須

分二種. 若畢竟空觀於人法顯圓二因若次

第空觀於人法. 卽別二因. 文以無上人法爲

緣了種. 亦須善別. 百界假實爲佛涅槃斯爲

圓觀. 若唯佛界故屬別也. 文意在圓別人有

分. 釋此爲二. 初了因中. 以觀人空卽了因種

者. 大乘空觀蕩情顯德. 今經旣以智慧目人.

故人執空則智人顯. 肉觀本空乃顯本智. 本

智卽是性德了因. 故引論文果佛爲證. 則因

果不二修性一如. 故知今文正明圓觀. 言始

覺人空終覺法空者. 人是覺智. 不獨自空人

執. 復能空於法執. 雖云始終非次第觀. 此

由大乘觀性相二空. 破生法二執. 顯眞俗二

諦. 觀雖不次說有始終故也. 如大本疏云. 眞

諦卽法空俗諦卽生空. 俗假眞實. 輔行云. 若

有性執世而非諦. 破性執己乃名世諦. 故云

世諦破性. 性執破己但有名字. 名之爲假假

卽是相. 爲空相故觀於法性. 觀理證眞名眞

諦破相. 空非前後二諦同時. 爲辯性相前後

說耳思之思之. 不見此意徒謂卽空(上皆補行)此

明覺智一念之中. 空人法執有始終義. 勿迷

此語定判屬別. 說時非行時斯之謂也. 二緣

因中. 觀法空卽緣因種者. 由覺智故法執旣

亡五陰淸淨. 乃以淨陰而爲緣因. 肉了本空

乃陰本淨. 本淨之陰名性緣種. 故引大論大

中              欄

經極果法空. 及大品眞因法空. 以顯緣因相.

當知眞因極果旣十界圓融. 則百界五陰皆

無上之法. 攬此等法稱之爲佛. 若以三千言

之. 則衆生一千皆佛之假名. 陰土二千皆佛

之實法. 故[&FFFF]#溪云. 三千果成咸稱常樂. 又

云. 一佛成道法界無非此佛之依正. 修德旣

爾性德本然. 問文中緣了□云種者. 其義何

邪. 答夫言種者. 凡有二義. 一敵對論種. 如三

道是三德種. 二類例論種. 如緣了是智斷種.

性德法身爲修德法身種. 此二皆取能生之

義也. 若以二空爲種卽類例義. 若以二執爲

種卽敵對義. 今文旣云觀人法空卽緣了種.

是類非對. 若就覺智觀於二空. 爲二因種. 則

取修二類於果二. 若就性德本自二空爲二

因種. 則取理淨類於己淨. 故圓論性種有對

有類. 別無對種學者審思. 圓敎反是. 學者思

之. 三以觀下明卽離唯圓頓二. 初約六法示

三因二. 初引經標卽離衆生佛性者. 性德三

因也. 六法者. 五陰神我也. 斯蓋本覺常寂常

照常非寂照. 寂是緣因. □是了因. 雙非是正

因. 此三於六不卽不離. 乃不思議不生不滅

之六法也. 立門旣妙. 故別初心不能造趣. 二

不卽下據理明卽離. 正因不卽者. 正非寂照

故不卽一切. 迷時不卽我陰人法. 解時不卽

修中緣了. 良以始終無變改故也. 緣了不離

者性德二因旣當而寂而照. 照是百界實法

照是百界假人. 此之假實能迷能解. 迷故擧

體而爲一界假實. 卽非局而局. 是故二因不

離六法. 若卽迷成解轉成修中緣了. 破於二

下              欄

執顯本寂照百界假實. 名爲二空. 卽非遍而

遍. 故云不離衆生空而有了因. 不離陰空而

有緣因. 結云不離六法者. 不動我陰而成二

空故也. 只一覺性具三種德. 名爲三因卽三

而一卽一而三. 非一非異不縱不橫. 欲彰□

藏絶乎思說. 故對六法言非卽離. 人聞文中

正因不卽緣了不離. 不達妙旨分對而已應.

知一王一數一根一境. 隨迷隨解從因至果.

但趣擧一皆名佛性. 不可謂是不可謂非. 故

云不卽六法不離六法. 亦名一念卽空假中.

中故不卽空假故不離. 義非異途. 故此觀唯

屬圓敎. 二佛從下約三性明分證. 言佛從者.

欲對觀音明分滿故. 佛於三性六卽究滿. 良

由初心能以三觀觀於六法. 應知三性卽是

性中三德三觀. 初發心時須於性三起於修

三. 六位雖殊三性無別. 是則六卽皆是無上

人法. 故下結云. 二番問答是分釋無上人法

也. 三前一下結文有二. 初結指經文. 二當知

下結歸題目可見. 二慈悲三. 初標示. 二菩薩

下解釋二. 初約四誓論功二. 初明須誓三. 初

須誓意. 所言慈悲弘誓者. 簡於凡小無誓慈

悲. 顯今菩薩有誓慈悲. 二譬如下擧喩顯. 慈

悲攝生如節□合. 無誓膠漆拔與不長. 三誓

願下牒喩結. 二悲心下示運心二. 初二誓明

悲. 今旣通示世間之言兼兩三界. 後出世間

亦當例此. 二以慈下二誓明慈. 前拔苦中果

重因輕. 故先拔重. 今與樂中因顯果密. 故先

與顯. 斯是菩薩利物之心. 則與聲聞知苦斷

集[&FFFF]#果修因不同故也. 若瓔珞中明四誓云.

經數: 一七二七

經名: 觀音玄義記卷第二

頁數: 八九九

上              欄

未度苦諦令度苦諦. 未解集諦令解集諦. 未

安道諦令安道諦. 未得滅諦令得滅諦. 彼

經所立四皆利他. 今文所列三通自行. 應

知語有自他意必雙具. 二但前下約四敎辯

相. 以其立誓須依四諦. 若不依諦名爲狂

願. 何者. 四旣稱諦. 則能審實迷解之相苦樂

之際. 依此起誓方有拔苦與樂之理. □於法

不諦. 徒興與拔之心. 終成狂簡之願. 此有

二. 初例前科. 二若三下明四敎依諦立誓. 須

知權實各有事理. 故以四敎明乎諦相生滅

無生無量無作. 皆明菩薩依之起誓. 初三藏.

此敎爲於迷眞重人. 說世出世二因二果. 不

卽眞理故互生滅. 菩薩觀此興有作誓. 有生

可度有惑可斷. 有法可知有佛可成. 四皆有

作諦使然也. 問三藏所談滅非眞諦. 今文依

滅起第四誓. 那云眞諦無爲理邪. 答滅諦之

體是二涅槃. 雖非眞諦能冥於理. 故云因滅

會眞. 道是滅因苦集違理. 佛旣契眞. 故成佛

誓觀眞而發. 二復次下通敎. 所拔所與二因

二果大同前敎. 但以此敎所被之機迷眞輕

故. 事皆卽理. 四□如幻不生不滅. 所謂苦無

逼迫相. 集無和合相. 道不二相. 滅無滅相.

觀此四諦而起四誓. 諦旣如空誓亦如幻. 言

若有一法過涅槃等者. 大論第五十先引經

云. 諸天子心念. 應何等人聽須菩提所說. 須

菩提知諸天子心念語言. 如幻人聽法無聽

無聞無知無證. 乃至云. 佛亦如幻化涅槃法

亦如幻化. 論釋云. 一切衆生中佛第一. 一切

法中涅槃第一. 聞是二事如幻. 驚疑謂. 須菩

中              欄

提錯說爲聽者誤. 是故更問須菩提. 須菩提

言. 以二法皆從妄法生故. 法屬因緣無有定

實. 須菩提作是念. 假令有法過勝涅槃. 能令

如幻何肉涅槃. 三別敎. 此敎爲迷中重者. 雖

談無作果不通因. 故初發心但依無量. 所詮

森羅萬像之法. 皆爲迷於如來藏性而起. 然

此藏性雖不具九. 而能隨緣變造諸法. 性隨

染緣則起世間無量苦集. 性隨淨緣則起出

世無量道滅. 故妙玄明別敎如來藏者. 名爲

妙有. 爲一切法而作依持. 從是妙有出生諸

法等. 但由苦集定能爲障. 故須別緣道滅對

而□之. 先以生滅四諦伏於通惑. 次以無生

四諦斷於見愛. 中以無量四諦破於塵沙. 後

以無作四諦斷於無明. 此四四諦在于別敎.

皆名無量. 故云緣界內外苦集因果無量四

諦而起願也. 所以然者. 蓋知一切迷解之本.

皆是佛性. 性無量故諦稱無量. 前敎不爾故

不受名. 圓敎雖有無量之義. 三皆卽實故云

無作. 四圓敎二. 初示四誓二. 初明誓相. 法界

者. 卽十法界也. 圓融者. 總論百界別語三

千. 旣生佛依正互具互遍. 故曰圓融. 非違等

者. 以性奪修千法皆性何修不泯. 破戒比丘

不入地獄. 淸淨行者不入涅槃. 豈唯地獄涅

槃卽性. 抑亦破戒淨行非修. 非違非順泯苦

滅也. 非暗非明泯集道也. 無明暗故則違等

者. 上示全修卽性是故俱非. 今論全性起修.

是故俱立. [&FFFF]#溪云. 性無所移修常宛爾. 旣觀

不違而違. 故起悲願拔其二苦. 旣觀非順而

順. 故起慈願與其二樂. 由知法界圓融. 故非

下              欄

違順亦由法界圓融. 故有違順. 有違順故起

誓. 非違順故無緣. 二譬如下明無緣二. 初喩.

不得前意此喩[&FFFF]#銷. 二今此下法. 正以三慈

分緣無緣. 若依生法則緣有空. 心若卽中方

絶緣念. 以絶念故. 乃能周遍法界任運與

拔. 大經十四梵行品初云. 慈有三種. 一緣衆

生. 二緣於法. 三者無緣. 衆生緣者. 緣一切衆

生如父母親想. 法緣者. 見一切法皆從緣生.

無緣者. 不住法相及衆生相. 大論二十亦云.

慈有三種. 衆生緣者. 謂緣十方無量怨親中

人. 法緣者謂緣無漏羅漢支佛諸佛聖人. 破

吾我相. 但觀四緣空五衆法. 無緣者. 不住有

無. 唯諸佛有. 此與涅槃文意大同. 又大論第

五明悲亦有衆生等三. 故知將三慈悲以對

三諦. 義甚顯了. 今從勝說但云無緣. 若得無

緣必具生法. 二菩薩下明六卽. 皆由理具方

有事用. 今全理慈起修德五. 而觀世音未臻

究竟猶處分眞. 欲令衆生知理慈悲修成五

卽. 故興兩問以生二答. 槌砧相□器諸淳

樸. 三若前下結歸二. 初結指經文. 二故知下

結歸題目可解

觀音玄義記卷第一

觀音玄義記卷第二

宋四明沙門知禮述

三福慧三. 初標示異名. 福中之勝不過於定.

擧勝攝劣. 則五度備矣. 二定名下依名釋義

經數: 一七二七

經名: 觀音玄義記卷第二

頁數: 九○○

上              欄

二. 初明二法功能四. 初定慧之功. 靜愛觀策

者. 由寂靜故能愛攝諸行. 由觀照故能策進

諸行. 愛而不策則生凝滯之心. 策而不愛則

成散1越之慧. 愛策具足方有趣果之功. 二寂

照下福智之德. 寂照之智者. 卽權實二智也

無幽不朗者. 卽無三惑之暗也. 福德禪定必

含諸度及大小諸禪. 以福資智如油助燈也.

三亦稱下目足之稱. 淸□池卽涅槃者. 涅槃

必須三德具足. 極在妙覺. 分通初住. 四涅槃

下莊嚴之名. 二嚴屬修法身是性. 性有闕具.

故使二修有眞緣之異. 如下所2辯. 二釋此下

約四敎解釋二. 初明四敎. 三藏菩薩雖云觀

理. 伏而未斷. 且擧諸禪實兼餘度. 發眞必在

三十四心. 若通菩薩體法巧慧理度助之. 因

卽發眞至佛方竟. 別人雖信能造之心卽是

佛性性不具九爲惑所覆. 故須別緣眞中二

理. 破通別惑. 是故名爲緣修智慧. 乃3以俗

諦諸禪三昧助顯法身. 圓談性惡. 了惑實相

卽爲能觀. 名實相觀. 定亦如是名實相定. 復

以實相名所顯身. 卽一而三名定慧身. 卽三

而一同名實相. 若昧性惡何預初心. 二今圓

下示圓六卽如文. 三觀音下結指經題二. 初

指經文. 言智光照苦者. 經無此文. 而有其

義. 無量衆生遭苦稱名. 菩薩卽時觀其音聲

皆得解脫觀是智照照卽光也. 觀音妙智卽

是衆生三道之體. 衆生迷故顚倒乃生. 觀音

照之解脫斯在. 頻引三經放光文者. 若非色

者. 安得云放. 若定是色那名智慧. 故知色心

其體不二. 色性卽智智性卽色. 豈惟光然. 一

中              欄

切色然. 普現色身義準可識. 又豈獨果事實

存因理. 良由理具方有事用. 二良以下結歸

題目. 四眞應三. 初標名示義. 二身皆有集藏

之義. 眞集一切. 智慧藏於一心. 應集一切

神通藏於一色. 色心不二通慧一如. 唯色唯

心斯之謂也. 二若契下對揀是非二. 初約法

示三. 初法實相之體卽是法身. 能契之智卽

自受用報. 此二於今皆名眞身. 法報旣冥則

能稱機. 起勝劣等應. 二譬如下喩. 攬鏡譬證

眞. 卽形譬起應. 三此之下結. 三千俱體爲眞.

三千俱用爲應. 此之眞應方不相離. 無謀之

說義顯今宗. 諸家所談難逃作意. 二若外下

說人簡二. 初簡小外. 根本有漏禪境不明. 縱

少現通不能益物. 此簡非應. 尙未下簡非眞

也. 若二乘等者. 且擧二乘. 必兼兩敎及二菩

薩. 準妙玄意. 藏通二敎皆是作意神通. 以須

陸滅無常住本不能起應. 若別接通別惑未

斷. 亦不得應. 縱令赴物皆名[&FFFF]#應若別初心

亦不能應. 初地初得三觀現前. 證二十五王

三昧. 法身淸淨無思無念. 隨機卽對. 是不思

議妙4應也. 二大乘下示圓人二. 初明二身.

得實相眞者. 正語圓住義該別地. 與眞不殊

者. 名質爲眞. 聖人應像同機體質. 已證衆

生本覺之性. 用機百界應百界機. 體本不二

安得少殊. 二菩薩下示六卽. 三今經下結指

經目二. 初指經文. 二良以下結題目. 五藥珠

三. 初標名示敎. 柰女經者. 具云佛說柰女

5祇域經. 一卷. 柰女卽維耶離國梵志家柰樹

所生. 顔色端正宣聞遠國. 因□沙王往□. 後

下              欄

生一男名曰祇域. 生時手把針筒藥囊. 至年

八歲廣通醫術. 遍行治病. 後逢小兒擔樵. 祇

域視之. 悉見此兒五臟腸胃. 祇域心念. 本草

經說有藥王樹. 從外照內見人腹臟. 此兒樵

中得無有藥王樹邪. 卽往問兒. 賣樵幾錢. 兒

曰. 十錢. 便雇錢取樵. 下樵置地闇冥不見腹

中. 祇域思惟. 不知束中何所爲是藥王. 便解

兩束一一取之. 以著小兒腹上. 無所照見. 輒

復更取. 如是盡兩束樵. 最後有一小枝. 裁長

尺餘. 試取以照具見腹內. 祇域大喜. 知此小

枝定是藥王. 悉還兒樵. 兒旣得錢樵又如故.

歡喜而去. 祇域於國遍治病人. 皆以藥王照

視. 悉見病本. 然後治之無不愈者. 今取譬眞

身拔苦. 如藥王之治病也. 珠是如是之寶者.

如華嚴中得摩尼珠十種瑩治. 能雨衆寶. 今

取譬應身與樂. 如摩尼之雨寶也. 二廣歷下

約敎*辯能二. 初略指三. 隨敎淺深益物廣狹.

以明治病得寶之相. 二今約下廣明圓二. 初

釋二身二. 初藥樹身二. 初喩. 根深喩眞妙. 四

布喩應廣示理行果敎. 如根等次第. 信行修

四如聞獲益. 法行修四如觸獲益. 二菩薩下

法. 今品初段專明拔苦. 卽是大悲熏於眞身.

與治病義齊也. 形聲利物且就通說. 若據經

文須在冥益. 不以形聲合前聞觸. 意亦在玆.

二又如下珠王身二. 初喩. 如文. 二菩薩下法.

卽以大慈熏於應身. 普令得樂. 與寶義同也

問大悲熏眞其相如何. 答眞是妙智能破妄

惑. 悲名愍傷能拔他苦. 同是法身一淸淨用

耳. 欲彰照理有利他益. 故立拔苦之悲熏於